Diari Oficial de la Generalitat Valenciana


Sumari del DOGV 1658, del 07-11-1991 (1991/823107)

ORDRE de 17 d'octubre de 1991, de la Conselleria d'Economia i Hisenda, per la qual es regula el regim de coordinació d'ajudes.
------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/10/17/(2)/dof/vci/html**

### Dades del document

Número de DOGV
:   1658

Data del DOGV
:   07-11-1991

Secció del DOGV
:   DISPOSICIONS GENERALS

Número del document
:   1991/823107


Data del document
:   17-10-1991

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 17 d'octubre de 1991, de la Conselleria d'Economia i Hisenda per la qual es regula el règim de coordinació d'ajudes.  
La integració en la Comunitat Europea ha suposat la incorporació del dret comunitari en el nostre sistema normatiu i, conseqüentment, l'aplicació de les normes esmentades en el territori de la Comunitat Valenciana.  
D'altra banda, el Tractat Constitutiu de la Comunitat Econòmica Europea estableix en els articles 92 a 94 diverses condicions relatives a tots els règim d'ajudes o avantatges atorgats amb fons públics a determinades empreses o produccions quan falsegen, o amenacen falsejar, la competència en la mesura en què afecten els intercanvis comercials entre els estats membres.  
Una d?aquestes condicions, resideix en l?obligació d'informació prèvia per part dels estats membres a la Comissió de la CEE de qualsevol projecte destinat a concedir o modificar ajudes, que en cas de no respectar-se pot conduir fins i tot a la devolució de les ajudes concedides indegudament.  
A fi de garantir el compliment d?aquesta obligació, de manera operativa i respectant» el procediment de comunicació a les comissions de les Comunitats Europees dels projectes de les administracions o ens públics que es proposen establir, concedir o modificar ajudes internes, establert pel govern central, fou designada la Conselleria d'Economia i Hisenda com a òrgan de la Generalitat encarregat de la notificació dels projectes d?ajudes públiques a la comissió de les Comunitats Europees.  
D'altra banda, la Generalitat Valenciana ha desenvolupat diversos programes d?actuació consistents en la concessió d'ajudes públiques a empreses amb la finalitat d'estimular la inversió productiva i la generació d'ocupació. Això permet concedir a un mateix projecte diferents ajudes per diversos conceptes segons el que estableix cada programa concret d?actuació. Les condicions imposades per la comissió de la CEE referides a la limitació màxima del 30% de subvenció neta equivalent d'incentius regionals a empreses en la Comunitat Valenciana, fan que calga vetlar per l?estricte compliment del percentatge esmentat de subvenció que pot recaure sobre un mateix projecte  
En funció d'això, com a òrgan responsable del seguiment de les ajudes públiques concedides per la Generalitat i tot desplegant les competències contingudes en l'article 10, apartats g) i h) del Decret 132/91, de 23 de juliol,  
ORDENE:  
1. De la notificació a les Comunitats Europees dels projectes destinats a establir o modificar ajudes públiques.  
Article primer  
Correspon a la Direcció General d'Economia informar sobre els projectes de normes reguladores d?ajudes públiques que els distints departaments del Govern Valencià pretenguen establir o modificar, a l?efecte d'assegurar-ne l'adequació a les regles bàsiques de la Comunitat Econòmica Europea sobre competència. Igualment li correspon la tramitació, si s?escau, davant les autoritats competents dels projectes de normes que sobre la matèria vagen a sotmetre's a la consideració de qualsevol titular dels departaments que componen el Govern Valencià, o si s?escau, al Consell de la Generalitat.  
Article segon  
Els departaments que pretenen establir o modificar, bé un règim d'ajudes, bé una ajuda individual, trametran a la Direcció General d'Economia perquè emeta informe els projectes amb la informació necessària adjunta per a notificar-ho a la Comissió Europea, almenys quatre mesos abans de la data prevista per a la seua entrada en vigor.  
Article tercer  
La Direcció General d'Economia emetrà informe motivat sobre l'adequació de les ajudes previstes amb l?ordenament comunitari dins dels deu dies següents a la data de recepció del projecte i de la informació necessària per a notificar-hi a la Comissió Europea, i si s?escau, la que requeresquen les ajudes dirigides a sectors amb tractament diferenciat ' en la CEE, sempre que aquesta siga completa i suficient. En el cas que la informació rebuda siga incompleta se suspendrà el termini per a l?emissió d'informe fins que hi conste la informació addicional oportuna.  
Article quart  
L?informe motivat a què es refereix l'article anterior es trametrà als departaments interessats, els quals disposaran de deu dies per a transmetre, si s'escau, observacions a la Direcció General d'Economia. Una vegada acabat aquest termini si no s'hi ha rebut cap observació s'entendrà que l'informe esmentat resulta de conformitat.  
Article cinqué  
La tramitació davant les autoritats corresponents dels projectes d?ajuda es realitzarà sempre a la vista de l?informe emès, una vegada ateses, si s?escau, les observacions dels departaments interessats i amb caràcter previ a l'aprovació per qualsevol dels membres del Govern Valencià o pel Govern Valencià. En el cas que aquestes autoritats sol·liciten informació complementària sobre això, aquesta serà facilitada per la Direcció General d?Economia que la demanarà als departaments implicats.  
Article sisé  
Una vegada es confirme la compatibilitat o incompatibilitat de l'ajuda la Direcció General d'Economia comunicarà la decisió, de forma expressa, al departament gestor corresponent.  
II. De la Coordinació d?ajudes Públiques.  
Article seté  
Els organismes de la Generalitat que concedesquen ajudes a les empreses que operen en la Comunitat Valenciana motivades per la realització de projectes d'inversió, o que participen en la gestió d'aquest tipus d?ajudes, hauran de comunicar la concessió de la subvenció i les dades bàsiques de l?empresa beneficiària i dels projectes d'inversió a la Direcció General d'Economia.  
Aquests organismes hauran de normalitzar els impresos de sol·licitud d?ajuda, segons el model fixat per la Direcció General d'Economia, a partir del dia 1 de gener de 1992.  
Article vuité  
La Direcció General d'Economia realitzarà un seguiment de les ajudes públiques concedides per la Generalitat a les empreses que operen en la Comunitat Valenciana justificades per projectes d'inversió, vetlant per l?estricte compliment de 30% màxim de subvenció que pot recaure sobre un mateix projecte  
DISPOSICIONS FINALS  
Primera  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
Segona  
Mitjançant resolució de la Direcció General d'Economia es determinarà les circumstàncies i la forma en què ha de ser facilitada la informació a què es refereixen els articles 2n. i 7è d'aquesta ordre i el suport informàtic per a l'elaboració d'una bases de dades que permeta el compliment del que assenyala l'article 8è.  
València, 17 d?octubre de 1991. - El Conseller d'Economia i Hisenda: Antoni Birlanga Casanova.


Còpia Permalink ELI